Eelnõu

NARVA LINNAVALITSUS 

K O R R A L D U S

Narvas

Projektitaotluste ettevalmistamine Interreg III A programmi jaoks 
Vastavalt Kohaliku omavalitsuse korralduse seaduse § 30 lõike 1 punktile 3

Linnavalitsus annab k o r r a l d u s e:

1. Narva Linna Arenduse ja Ökonoomika Ametil koostöös Narva Muuseumi ja Narva Linnavalitsuse Linnavara- ja Majandusametiga valmistada ette Interreg III A programmi projektitaotlused järgmistel teemadel:

· Narva linnuse ja Ivangorodi kindluse kui ühise turismitoote turundus;

· Narva sadama infrastruktuuri arendamine. 

2. Korraldus jõustub seadusega sätestatud korras.

3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Linnasekretär

Seletuskiri

Narva Linna Arenduse ja Ökonoomika Amet teeb Narva Linnavalitsusele ettepaneku esitada Interreg III A programmi projektitaotlused Narva linnuse ja Ivangorodi kindluse kui ühise turismitoote turunduse ja Narva sadama infrastruktuuri arendamise kohta. Projektitaotlused töötab välja Narva Linna Arenduse ja Ökonoomika Amet koostöös Narva Linnavalitsuse Linnavara- ja Majandusameti ning Narva Muuseumiga.

Nimetatud projektiteemad on eelnevalt läbi arutatud Narva Linnavolikogu linnaarengu- ja projektide komisjoni liikmetega, Ivangorodi linna administratsiooni esindajatega ja Interreg III A programmi sekretariaadiga.

Projektitaotluste esitamise tähtaeg Interreg III A programmi on 02. mai 2006. Projektiteemad on vastavuses Narva linna arengukavaga 2004-2007:

· eesmärk 2.6 “Arhitektuurilise ja kultuurilise tähendusega ajaloomälestiste potentsiaali ärakasutamine”

· eesmärk 2.7 “Turismiinfrastruktuuri arendamine”

